
	[bookmark: nev]BÓVÁRI BERNADETT
bovaribernadett@gmail.com
Pszichológia
BA, 6. félév
Pázmány Péter Katolikus Egyetem
Bölcsészet- és Társadalomtudományi Kar
	
[bookmark: _GoBack]






Témavezető:
	dr. Zsila Ágnes
egyetemi adjunktus, PPKE BTK




Lelki egészség és megküzdés

A COVID-19-es járványhelyzet alakulásával még inkább előtérbe kerültek a jólléttel, megküzdéssel, és a járvány hatásaival kapcsolatos vizsgálatok. A rezilienciát úgy határozhatjuk meg, mint a negatív történésekkel szembeni ellenállóképesség, avagy, mint személyiségvonás, amely segít megbirkózni a negatív események pszichológiai hatásaival, mint pl.: a COVID-19-es vírussal.
Jelen kutatásban a szubjektív jóllét kapcsolatát vizsgálom a rezilienciával és az énkép-egyértelműséggel a COVID-19-es járvány tükrében. A vizsgálatban 18 és 65 év közötti személyek vehettek részt, akik online kérdőív formájában számolhattak be a tapasztalataikról. A szubjektív jóllét globális mérésére a Mentális Egészség Kontinuum rövid változatát használtam, a reziliens viselkedés meghatározására Connor-Davidson Reziliencia Skálát használtam. Az énkép letisztultságának meghatározására az Énkép-Egyértelműség Skálát alkalmaztam, a COVID 19-cel kapcsolatos félelmek mérésre pedig a COVID-19-től való félelem skálát.
A végső adatmintát 496 (Nférfi = 101, Nnő =395; Méletkor = 34,22; SD = .403) fő válaszai alkották, a hipotézisek teszteléséhez pedig a minta nem normál eloszlása miatt nem parametrikus próbákat alkalmaztam. Az eredmények alapján beigazolódott a szubjektív jóllét, reziliencia és énkép-egyértelműség közötti összefüggés. Továbbá a reziliensebb személyek kevesebb félelmet mutattak a járványhelyzettel kapcsolatban. Azonban a különböző oktatási formákban, azaz a csak online és a hibrid vagy offline formában is tanuló hallgatók szubjektív jólléte között nem volt szignifikáns különbség. A különböző munka helyszínekről dolgozó egyének szubjektív jóllétének tekintetében többnyire nem mutatkozott szignifikáns különbség, a munkahelyükről és otthonról is dolgozó egyének magasabb szubjektív jóllétről számoltak be, mint azok, akik kizárólag a munkahelyükről dolgoztak. Illetve a COVID-19-től való félelem fokát az alacsony reziliencia szintje bejósolta.
Az említett változók összefüggéseivel hazánkban még igen kevés tanulmány foglakozik, ezért jelen kutatás célja ezen összefüggések vizsgálata, különösképp a járványhelyzet hatásait figyelembe véve.

